
1 класс
Контроль күсереп яҙыу.
Баҡсала.
Баҡсала сәскәләр үҫә. Улар аҡ, ҡыҙыл, күк төҫтә. Сәскәләргә бал ҡорттары, күбәләктәр ҡуна. Баҡсала күңелле. (15һүҙ).
Бирем: (читательская грамотность)
1.  Ата-әсәйҙәрегеҙгә баҡса эштәрендә ярҙам итәһегеҙме?

Контроль диктант.
Һандуғас.
Һандуғас – матур ҡош. Ул ҡыуаҡҡа оя ҡора. Унда бала сығара.
[bookmark: _GoBack]Һандуғас матур һайрай. Ул кешеләрҙе йыры менән уята.

Бирем: (читательская грамотность)
1. Ниндәй ҡоштар беләһегеҙ?

2 класс
Инеш күсереп яҙыу «Ямғыр».
Ҡапыл көслө ел сыҡты.Ҡара ямғыр болоттары ҡояшты ҡапланы. Улар ҡуйыра барҙы. Әле генә тыныс ятҡан быуа тулҡынын тирбәтте. Һыуҙа сумып йөрөгән ҡаҙ һәм өйрәктәр ярға ашыҡты. Эре тамсылы ямғыр  яуа башланы. (32һүҙ.)

Бирем: (читательская грамотность)
1. Көҙ еткәс, тәбиғәт нисек үҙгәрә?

Өйрәтеү изложениһы «Ҡыш көнө»
          Бөгөн тышта йылы. Балалар уйнарға сыҡты. Булат менән Зөлфиә ҡар бабай яһайҙар. Бәләкәйҙәр сана шыуа. Уҡыусылар каток майҙанын ҡарҙан таҙартты. Һыу ҡойҙо. Каток көҙгө кеүек ялтырап ята. Иртәгә ял көнө. Уҡыусылар конькиҙа йөрөргә әҙерләнә. (34һүҙ.)

Бирем: (читательская грамотность)
1. Текст буйынса план төҙөргә.


Контроль диктант«Ҡупшы сана»
     Айҙарҙың атаһы тимерсе. Ул уға сана яһап бирҙе. Сана шәп килеп сыҡты. Айҙар уны йәшелгә буяп ҡуйҙы.
     Ҡыш килде. Малай көн дә тауға сана шыуырға барҙы. Уның ҡорос аты шәп елдерә! (30 һүҙ.)
Бирем: (читательская грамотность)
1. Ҡышҡы уйындар тураһында һөйләгеҙ.


Контроль күсереп яҙыу «Дуҫлыҡ»
     Дуҫлыҡ булғанда донъя яҡтыра, йәмләнә, йәнләнә. Кешенең ышаныслы таянысы булыу – яҡшы күренеш. Дуҫлыҡ ололарға ғына түгел, балаларға ла бик кәрәк. Бәләкәйҙән башланған дуҫлыҡ ғүмергә дауам итә, ундай кешеләр иң бәхетлеләрҙән иҫәпләнә. (31 һүҙ.)

Бирем: (читательская грамотность)
1. Дуҫлыҡ тураһында ниндәй мәҡәлдәр беләһегеҙ?
Контроль изложение «Төйлөгән».
     Тауыҡ йорт алдында себештәр менән йөрөй ине. Ҡапыл һауала өйөрөлгән төйлөгән себештәр өҫтөнә ташланды. Ул үткер тырнаҡтары менән береһен эләктереп тә алды.
     Мин ҡысҡыра башланым. Ләкин һуң ине. Төйлөгән үҙенең табышы менән урманға табан осоп китте. (35 һүҙ.)

Бирем: (читательская грамотность)
1. Текст буйынса план төҙөгөҙ.


Контроль диктант«Май».
     Май етте. Йылы көндәр башланды. Бөтә ер йәшәрҙе. Болондар төрлө сәскәләр менән ҡапланды. Туғайҙа муйыл аҡ сәскәгә төрөндө. Уның хуш еҫе бөтә ергә тарала. Бөҙрә талдар араһында ҡоштар һайраша. Таңдарын һандуғас тауышы тынмай. Майҙың иң йәмле көндәре килеп етте. (39 һүҙ.)
Бирем: (читательская грамотность)
1. Яҙ еткәс, тәбиғәт нисек үҙгәрә?

3 класс
Инеш контроль диктант.
Көҙ етте.
Һалҡын ел иҫте.Әсе ел ыжғыра. Беҙҙең йылға буйындағы ҡарт тирәктәр, ҡыуаҡлыҡтар яланғасланып ҡалды. Аяҡ аҫтында ағастарҙан ҡойолған һары япраҡтар ҡыштырлай. Йылға тоноп ҡалған.
Ҡоштар йылы яҡтарға осоп киттеләр.Урмандарҙа, ҡырҙарҙа тынлыҡ урынлашты. Беҙҙә ҡышлаусы ҡоштар ғына ҡалды. Йылғаларҙа, күлдәрҙә ҡаҙҙар һәм өйрәктәр генә ҡойоналар.(45 һүҙ)
Бирем: (читательская грамотность)
1. Көҙҙөң төп билдәләрен һанап сығығыҙ.

Изложение.
Көҙ килде.
Йәмле йәй үтеп китте. Тәбиғәттә көҙ билдәләре күберәк күренә башланы. Болондар ҙа, яландар ҙа үҙҙәренең йәм- йәшел төҫтәрен юғалттылар. Бөтөнләй буш ҡалған иген баҫыуҙары ла көҙ башланыуы тураһында хәбәр итә. Ағастарҙа һары япраҡтар күбәйҙе. Ҡоштар һайрауҙан туҡтаны. Ҡара ҡарлуғастар һәм торналар йылы яҡтарға осоп киттеләр. Йәнлектәр донъяһында ла ҙур үҙгәрештәр бар. Уларҙың бөтәһенең дә балалары үҫеп етте һәм үҙ алдына көн күрә башланы. Беҙҙе солғап алған тәбиғәт көндән-көн үҙгәрә бара. Хайуандар һәм үҫемлектәр һалҡын ҡышҡа әҙерләнәләр. Көндәр ҡыҫҡара. Һәр аҙымда ямғырлы һәм ҡыраулы көндәр яҡынайыуы һиҙелә.
Бирем: (читательская грамотность)
1. Текст буйынса план төҙөгөҙ.

Контроль диктант.
Ноябрь.
Ноябрь –көҙҙөң һуңғы айы. Иртәнсәк һәм кистәрен бик һыуыҡ була. Көслө елдәр иҫә. Ел ағастарҙың һуңғы япраҡтарын ҡоя. Күлдәр һәм быуалар боҙ менән ҡаплана.
Ноябрҙә һуңғы өйрәктәр көньяҡҡа китеп бөтә. Баҡсаларҙа, өй тирәләрендә ҡыҙылтүштәр күбәйә.Улар миләш емештәре менән туҡланалар. Ноябрь аҙағында баҫыуҙарҙы, яландарҙы ҡар ҡаплай. Ҡоштарға ем табыуы ауырлаша.(50 һүҙ)
Бирем: (читательская грамотность)
1. Ноябрь айында тәбиғәт нисек үҙгәрә?


Контроль диктант.
Ҡышын.
Ҡар көнө буйы яуҙы. Эре ябалаҡ ҡарҙар бөтә донъяны аҡҡа буяны. Ер өҫтө ҙур аҡ юрған ябынды.
Шыршы ағастарын ҡар баҫты. Уларҙың ботаҡтары аҫҡа эйелде. Ваҡ ҡыуаҡтарҙың остары ғына күренә.
Шыршы ботағына һайыҫҡан килеп ҡунды. Ағастан ҡар һыпырылып төштө. Барлыҡ ҡар аҫҡа сәселде. Һайыҫҡан шыҡырыҡлап нимәлер һөйләне лә, осоп китте. Шыршы ботағы еңеләйеп ҡалды.
Бирем: (читательская грамотность)
1. Ҡыш миҙгелен яратаһығыҙмы? Ни өсөн?
Изложение
Тейен нисек ҡышлай?
Ҡышҡы һыуыҡтар һәм бурандарҙа тейен ояһына йәшеренә.Ул ояһын ағас ҡыуышына яһай. Ояла йомшаҡ,йылы була.Инеү өсөн ҡалдырылған тишекте тейен эстән ҡаплап ҡуя.Тышта ел ыжғыра,буран олой.Тейен рәхәтләнеп йоҡлай бирә.
Буран туҡтағас,ағастан ағасҡа һикереп аҙыҡ эҙләй.Ҡышҡы аҙыҡты тейен көҙҙөн әҙерләй.Ағас ҡыуышына бәшмәктәр, сәтләүектәр ташый. Тейен шуларҙы табып ашай.(54 һүҙ)
Бирем: (читательская грамотность)
1. Текст буйынса план төҙөгөҙ.

Диктант.
Башҡорт аты.
Ер йөҙөндә ике йөҙ иллегә яҡын тоҡом ат бар. Шулар араһында башҡорт аты көслө һәм талымһыҙ булыуы менән бүтән тоҡомдарҙан ныҡ айырыла. Башҡорт тоҡомо далалы ерҙә лә, таулы-урманлы яҡтарҙа ла йәшәй. Сасҡау һыуыҡҡа ла, йәйге селләгә лә бирешмәй. Тауҙарға еңел артыла. Тибендә үҙенә аҙыҡ таба. Һыуҙың таҙаһын ғына эсә. Бесән менән һоло ғына ашай.
Бирем: (читательская грамотность)
1. Ни өсөн башҡорт аты бүтән тоҡомдарҙан айырылып тора?


Контроль диктант.
Яҙ һулышы.
Үҙенең күңелле шау-шыуына, сылтырап аҡҡан гөрләүектәренә, шартлап япраҡ ярған бөрөләренә наҙланып яҙ ҙа етте. Быйыл яҙ иртә килде. Тау биттәре ҡарҙан әрселеп, яҙҙың тәүге сәскәһе – умырзая күҙен асты. Ҡоштар ҙа, сыр-сыу килеп, Уралыма ҡайта башланы. Уларҙың тыуған ояларына ҡайтыуы үҙе бер байрамға әйләнә. Ҡоштар шатланышып һайрайҙар. Тыуған төйәктәре өҫтөндә өйөрөлә-өйөрөлә осоп йөрөйҙәр. Ошо күренеш үҙе бер тамаша, яҙҙың онотолмаҫ сағыу бер мәле.
Бирем: (читательская грамотность)
1. Оҙайлы ҡыштан һуң тәбиғәт нисек үҙгәрә?
Контроль диктант.
Һыу инеү.
Оҙаҡламай уҡыуҙар тамамлана. Тиҙҙән оҙаҡ көткән йәмле йәй етә. Һеҙ ял итергә, уйнарға, ҡояшта ҡыҙынырға, һыу инергә ашҡынаһығыҙ.
Йәйге ҡояшта яйлап ҡына ҡыҙынығыҙ. Һыу инеү ҡағиҙәләрен ныҡ һаҡлағыҙ. Йөҙә белмәгән кешегә билдән юғары һыуға инеү хәүефле. Ярҙан бик алыҫҡа тәрәнгә йөҙөп китмәгеҙ. Өшөгәнсе һыу инеү ҙә зыянлы. Һыу ингәндә бер-берегеҙҙе күҙәтергә лә онотмағыҙ.
Бирем: (читательская грамотность)
1. Һыу инеү ҡағиҙәләрен һанап сығығыҙ.

4 класс

Инеш диктант.
Көҙ.
     Сентябрь, октябрь, ноябрь – көҙ айҙары. Көҙ көндәр ҡыҫҡара, төндәр оҙая. Ҡайын, йүкә, саған ағастары япраҡтарын ҡоялар. Тәүлекләп, аҙналап ямғырҙар яуа. Һалҡын елдәр иҫә. Ҡоштар йылы яҡтарға китәләр. Беҙҙә ҡышлаусы ҡоштар ғына ҡала. Ҡуяндар, тейендәр һәм башҡа йәнлектәр йөндәрен алыштыралар. Баҫыуҙарҙа уңыш йыйыу тамамлана. Көҙ аҙағында төньяҡтан беҙгә ҡыҙылтүштәр осоп киләләр.

Бирем: (читательская грамотность)
1. Текстың төрөн билдәләгеҙ.


Контроль диктант.
Ҡышын.
Көслө ел һепертмә буран ҡуптарҙы. Ул һоро болоттарҙы һелкеп, ярмалы ҡар яуҙырҙы.
Ҡышҡы селлә етте. Ҡоро һыуыҡ. Салт аяҙ көндәр торҙо. Ағастарға бәҫ ҡунды. Ҡар бөртөгө ҡояшта емелдәй. Ул көмөш күлдәк итәктәрен елберләтеп бейеп тә алды.
Тиҙҙән ҡояш нуры ҡар бөртөгөнә ғашиҡ булыр. Ул уны иркәләп иретер. Шунан тамсылар тама башлар. Ҡар ҡатыш ямғыр яуыр. Йылғаларҙа боҙ өҫтөнә шәре ҡалҡыр. Тау биттәренән ҡар шыуып төшөр. Ағас төптәре, тау баштары ҡарҙан әрселер.

Бирем: (читательская грамотность)
1. Текстың төп идеяһын билдәләгеҙ.


Изложение.
Сәйер ҡош.
Шыршы турғайы-ҡыштарын һалҡындан да, аслыҡтан да ҡурҡмай торған ҡош инде ул. Ә башҡа ҡоштар тураһында улай тип әйтеп булмай.
Был ҡоштарҙы урманда йыл буйы осратып була. Шатланышып сутылдаша-сутылдаша, улар бер ағастан икенсе ағасҡа, бер урмандан икенсе урманға осалар. Улар шулай йыл әйләнәһенә күсеп йөрөй: бөгөн-бында, иртәгә-әллә ҡайҙа. Шыршы турғайҙарының шаулы туптарында бер юлы оло ҡоштарҙы ла, бала ҡоштарҙы ла йыл әйләнәһенә осратып була.
Ни өсөн һуң шыршы турғайҙары ғүмер буйы бер урмандан икенсеһенә күсеп йөрөй? Улар тубырсыҡ күп булған ерҙе эҙләй. Ни өсөн һуң шыршы турғайҙары ҡыш көнө лә һайрай һәм ҡар араһында бала сығара? Тирә-яҡта ашарға тулып ятҡас, ниңә улар һайрамаһын да, ниңә бала сығармаһын ти! Оялары йып-йылы – унда мамыҡ та, ҡауырһын да, йомшаҡ йөн дә бар. Инә ҡош тәүге йомортҡаһын һалдымы- ояһынан сығыр тимә инде. Ашарға уға ата ҡош ташый. Инә ҡош ояһында ултыра, йомортҡаларҙы йылыта. Оҙаҡламай уларҙың балалары сығыр, ҡоштар 
уларҙы ебетелгән орлоҡтар менән туйындырыр. Орлоҡтарҙы ҡайҙан алырға тип аптырап торорға түгел. Ҡарағай менән шыршыла улар йыл әйләнәһенә өҙөлмәй. (Виталий Бианки)

Бирем: (читательская грамотность)
1. Текст буйынса план төҙөгөҙ.

Диктант.
Апрель.
Апрелдең тәүге көндәренән үк ҡарҙар ныҡлап ирей. Апрелде һыу айы тип атайҙар. Йылғаларҙа боҙ ҡуҙғала. Апрелдә беҙҙең ҡанатлы дуҫтарыбыҙҙың күбеһе көньяҡтан ҡайта. Ҡарғалар һәм сыйырсыҡтар апрель башында уҡ киләләр. Оҙаҡламай күктә һабан турғайҙары һайрай башлар. Урмандарҙа ҡыҙылтүш тауышы яңғырай. Апрель аҙағында тәүге сәскәләр күренә. Ләкин ағастар яланғас тора әле. Апрелдә күп йәнлектәр ҡышҡы тундарын йәйгегә алмаштыралар. Йылғалар, күлдәр боҙҙан асыла. Ҡышҡы йоҡонан уянған тәлмәрйендәрҙең һәм әрмәнделәрҙең тауыштары яңғырай башлай. Апрелдә баҫыуҙарҙа ҡыҙыу эш башлана.

Бирем: (читательская грамотность)
1. Апрель айында тәбиғәт нисек үҙгәрә?



Контроль диктант.
Иртән.
    Һоҡланғыс йәйге иртә. Ҡыҙарып сыҡҡан ҡояш нурҙарында, һарғылт йәшел төҫкә инеп, әкрен генә томан күтәрелде. Күҙ яуын алып, үлән баштарында ысыҡ емелдәй, әйтерһең дә, аяҡ аҫтына һанһыҙ ынйы бөртөктәре һипкәндәр. Тәбиғәт әкренләп йоҡонан уяна. Ҡайҙалыр алыҫта һайыҫҡан шыҡырлағаны ишетелде.  Уға яуап ҡайтарғандай, ике тапҡыр кәкүк  тә саҡырып ҡуйҙы.      Туғайҙан һандуғас йыры ишетелде. Шуны ғына көткәндәй, таллыҡта турғайҙар сутырлаша башланы. Бар тереклеккә ҡыуаныс һәм өмөт биреп, яңы яҡты көн тыуҙы.  

Бирем: (читательская грамотность)
1. Текстың төрөн билдәләгеҙ.






